**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Г-ЖА Румяна Бъчварова**

**ЗАМЕСТНИК МИНИСТЪР-ПРЕДСЕДАТЕЛПО КОАЛИЦИОННАТА**

**ПОЛИТИКАИ ДЪРЖАВНАТА**

**АДМИНИСТРАЦИЯ и**

**МИНИСТЪР НА ВЪТРЕШНИТЕ РАБОТИ**

**В Ъ П Р О С**

**от МАНОЛ ГЕНОВ – народен представител,**

**ПГ „БСП лява България”**

Съгласно чл. 90, ал. 1 от Конституцията на Република България и чл. 92 от ПОДНС внасям въпрос

ОТНОСНО: финансиране на аварийно-възстановителни работи от Междуведомствената комисия за възстановяване и подпомагане към Министерски съвет за пътя Асеновград- Лясково- Яврово- Добралък

**УВАЖАЕМА ГОСПОЖО МИНИСТЪР**,

С дата 19.03.2015 година е първото официално сезиране от страна на Община Асеновград до Министерството на регионалното развитие и благоустройството и фирма „Геозащита” ЕООД- Перник по повод активизирали се свлачища на път PDV 3016 Асеновград- Лясково- граница общ. Асеновград-Куклен- Яврово- Добралък. Пър

вият констативен протокол, удостоверяващ деформации по пътната настилка на този път, станали вследствие свличането на земни маси, е от дата 30.03.2015 година. Цялата кореспонденция на община Асеновград по този проблем е систематизирана в общо 18 писмени сезирания, сред тях- писма за обявяване и удължаване на бедствено положение за населените места в района, протоколи, становища, проекти, договори за инженеринг, авторски надзор и независим строителен размер. Същата тази кореспонденция между община и държавни институции, компетентни по очакваното вземане на мерки, изпълва времето от точно 100 дни до момента.

За огромно съжаление и към днешна дата всичките стотици потърпевши жители, собственици на бизнес, туристи и пътуващи през участъка са поставени в положение на отчайващо чакане. Всички чакат заседание на Междуведомствената комисия, която да разгледа кризисната ситуация и отпусне финансиране за овладяването й. В тежко състояние на потърпевши са поставени и самите общини Асеновград и Куклен, след като вече втори месец населените места, вилни и други зони за отдих са оставени на инцидентно и откровено самодейно сметосъбиране.

Уважаемо г-жо министър Бъчварова,

Въпросът ми към вас е следният : След 100 дни кореспонденции между община и държава, колко по-сериозен трябва да стане проблемът с откъснатия път и активните срутища по неговото протежение? И как трябва да изглежда здравно-екологичната криза на откъснатите населени места, оставени без сметосъбиране, снабдяване с храни и достъп на медицински транспорт, че разрешаването му да стане неотложно пред компетентния орган, Междуведомствената комисия, оглавява по компетентност от Вас.

**МАНОЛ ГЕНОВ**

**народен представител**

**от ПГ БСП ЛБ**